《咏归亭》
宋代·冯椅

弓转寒溪月一湾，下临虎豹踞斓斑。
林烟开处飞层阁，云市穷斓获远山。
衿佩光阴弦诵裹，舟梁人物画图间。
红尘堆案那能到，只有渔舟自往还。

作者简介：宋南康都昌人，字仪之，一字奇之，号厚斋。受业于朱熹，性敏博学。光宗绍熙四年进士。充江西运司干办公事，摄上高县令。后家居授徒。尝注《易》、《书》、《诗》、《论语》、《孟子》、《太极图》，又有《西铭辑说》、《孝经章句》、《丧礼小学》、《孔子弟子传》、《读史记》及诗文志录等。